Diari Oficial de la Generalitat Valenciana


Sumari del DOGV 7823, del 07-07-2016 (2016/4738)

Notificació de la sentència dictada en el procediment de guarda i custòdia número 1620/2012.
--------------------------------------------------------------------------------------------

### Dades del document

Número de DOGV
:   7823

Data del DOGV
:   07-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4738


Organisme emissor
:   Jutjat de Primera Instància Número 2 de Torrent

Tipus de document
:   Edicte

Notificació de la sentència dictada en el procediment de guarda i custòdia número 1620/2012. [2016/4738]  
Procediment: família, guarda, custòdia i aliments de fill menor no matrimonial no consensuat 001620/2012.  
De: Eva Navalón Baixeras.  
Procuradora: Eva María Tatay Valero.  
Contra: Juan Carlos García Zúñiga.  
Procurador/a: -  
En aquest procediment família, guarda, custòdia i aliments de fill menor no matrimonial no consensuat número 1620/2012, seguit a instàncies d'Eva Navalón Baixeras contra Juan Carlos García Zúñiga, s'ha dictat la sentència que, literalment, diu així:  
  
«Sentència número 119/2014  
Torrent, 1 de juliol de 2014  
M.ª José Férez Martí, magistrada jutgessa del Jutjat de Primera Instància número 2 d'esta ciutat i partit, he vist aquestes actuacions de judici en reclamació de mesures extramatrimonials amb número 1620/2012, a instàncies d'Eva Navalón Baixeras, representada per la procuradora la senyora Tatay i defesa per la lletrada la senyora Marsilla, contra Juan Carlos García Zúñiga, declarat en rebel·lia, amb intervenció del ministeri fiscal, i han resultat els següents:  
[?]  
Dispositiva  
Estime parcialment la demanda interposada per Eva Navalón Baixeras, representada per la procuradora la senyora Tatay, contra Juan Carlos García Zúñiga, declarat en rebel·lia, i dispose les mesures següents:  
  
- Atribuïsc a Eva Navalón Baixeras la guarda i custòdia del fill menor, C. G. N, així com l'exercici exclusiu de la pàtria potestat sobre ell.  
- No establisc en aquest moment un règim de visites del pare a favor del menor, sense perjudici que en el futur, per al cas que s'establira una relació paternofilial normalitzada, si no hi ha acord dels progenitors i a petició de les parts, es puga establir un règim de visites a favor del pare.  
- En concepte de pensió d'aliments, el pare, Juan Carlos García Zúñiga, haurà d'abonar la quantitat de 200 euros mensuals, que abonarà de bestreta en els cinc primers dies de cada mes en el compte que designe la mare, quantitat que serà actualitzada anualment de conformitat amb l'índex de preus al consum. Les despeses extraordinàries del menor s'hauran de sufragar a mitges entre ambdós progenitors.  
  
No pertoca condemnar a costes.  
Contra aquesta resolució es pot interposar un recurs d'apel·lació davant l'Audiència Provincial de València (art. 455 LECn). El recurs s'interposarà mitjançant un escrit presentat en aquest jutjat en el termini dels 20 dies hàbils comptadors des de l'endemà de la notificació. En aplicació de la disposició addicional 15a, introduïda per la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, complementària de la Llei de reforma de la legislació processal per a la implantació de la nova oficina judicial, s'indica a la part de la necessitat de la constitució d'un dipòsit de 50 euros per a recórrer la resolució amb l'advertència d'inadmissió.  
  
Aquesta és la meua sentència, que pronuncie, mane i firme.  
Publicació. En el dia d'avui, la magistrada jutgessa, constituïda en audiència pública, ha llegit aquesta sentència. En done fe.»  
  
I atés que el demandat, Juan Carlos García Zúñiga, es troba en parador desconegut, expedisc aquest edicte a fi que li valga de notificació de forma deguda.  
  
Torrent, 20 de juny de 2016.- El lletrat de l'Administració de Justícia: Manuel Cazalilla Pollofrío.